CELEX: 62017CN0395
Language: hr
Date: 2017-06-30 00:00:00
Title: Predmet C-395/17: Tužba podnesena 30. lipnja 2017. – Europska komisija protiv Kraljevine Nizozemske

16.10.2017   
            
            
               HR
            
            
               Službeni list Europske unije
            
            
               C 347/5
            
         Tužba podnesena 30. lipnja 2017. – Europska komisija protiv Kraljevine Nizozemske
   (Predmet C-395/17)
   (2017/C 347/05)
   Jezik postupka: nizozemski
   
      Stranke
   
   
      Tužitelj: Europska komisija (zastupnici: J.-F. Brakeland i A. Caeiros)
   
      Tuženik: Kraljevina Nizozemska
   
      Tužbeni zahtjev
   
   Tužitelj od Suda zahtijeva da,
   
               —
            
            
               utvrdi da je Kraljevina Nizozemska povrijedila obveze koje ima na temelju članka 5. (ranije članak 10.) Ugovora o osnivanju Europske zajednice (sada članak 4. stavak 3. Ugovora o funkcioniranju Europske unije), time što nije naknadila gubitak vlastitih sredstava koja su trebala biti utvrđena na temelju članaka 2., 6., 10., 11., i 17. Uredbe br. 1552/1989 (1) (sada članci 2., 6., 10., 11., i 17. Uredbe br. 1150/2000 (2)) i stavljena na raspolaganje proračunu Unije, jer protivno članku 101. stavku 1. Odluke Vijeća 91/482 (3) i članku 12. stavku 6. Priloga II. toj odluci za uvoz mlijeka u prahu i riže iz Curaçaa u razdoblju od 1997. do 2000.odnosno protivno članku 35. stavku 1. Odluke Vijeća 2001/822 (4) i članku 15. stavku 4. Priloga III. toj odluci za uvoz grube krupice i sitne krupice iz Arube u razdoblju od 2002. do 2003. nije izdala potvrde o prometu robe EUR.1;
            
         
               —
            
            
               naloži Kraljevini Nizozemskoj snošenje troškova.
            
         
      Tužbeni razlozi i glavni argumenti
   
   Carinska tijela Curaçaa i Arube, dviju prekomorske zemlje Kraljevine Nizozemske, pogrešno su izdala dokaze o podrijetlu EUR.1 za mlijeko u prahu, rižu, grubu krupicu i sitnu krupicu. Naime, nesporno je da nisu bile ispunjene pretpostavke za odobravanje povlaštenog podrijetla prema relevantnim odlukama o pridruživanju prekomorskih zemalja i područja Europskoj ekonomskoj zajednici. Nepravilnosti u potvrdama o prometu robe su administrativnim pogreškama u Curaçau dovele do gubitka od 18 192 641,95 eura vlastitih sredstava Unije, a administrativnim pogreškama na Arubi do gubitka od 298 080 eura vlastitih sredstava Unije.
   Komisija smatra da je Nizozemska kao država članica prema pravu Unije odgovorna za gubitak vlastitih sredstava koji su prouzročile njezine prekomorske zemlje i da prema obvezi lojalne suradnje ukupan iznos neutvrđene i nenaplaćene carine i davanja (uvećan za kamate) mora staviti na raspolaganje proračunu Unije.
   
      (1)  Uredba Vijeća (EEZ, Euratom) br. 1552/89 od 29. svibnja 1989. o provedbi Odluke 88/376/EEZ, Euratom o sustavu vlastitih sredstava Zajednica (SL 1989., L 155, str. 1.)
   
      (2)  Uredba Vijeća (EZ, Euratom) br. 1150/2000 od 22. svibnja 2000. o provedbi Odluke br. 94/728/EZ, Euratom o sustavu vlastitih sredstava Zajednica (SL 2000., L 130, str. 1.) (SL, posebno izdanje na hrvatskom jeziku, poglavlje 1., svezak 1., str. 12.)
   
      (3)  Odluka Vijeća 91/482/EEZ od 25. srpnja 1991. o pristupanju prekomorskih zemalja i područja Europskoj ekonomskoj zajednici (SL 1991., L 263, str. 1.)
   
      (4)  Odluka Vijeća 2001/822/EZ od 27. studenoga 2001. o pridruživanju prekomorskih zemalja i područja Europskoj zajednici („Odluka o prekomorskom pridruživanju”) (SL 2001., L 314, str. 1.) (SL, posebno izdanje na hrvatskom jeziku, poglavlje 11., svezak 50., str. 12.)